Slovenska kronika, 6.3.2015


Naslov: Dimnikarji izgubljajo koncesije
Napoved za voditelja:

Po novem si bomo dimnikarja izbirali kar sami, tako kot zdravnika, pravijo na ministrstvu za okolje in prostor, kjer so v spremenjenem zakonu o varstvu okolja zapisali, da veljajo podeljene dimnikarske koncesije le do konca tega leta. Kako bo naprej, pa ne vedo, saj novi zakon o dimnikarski dejavnosti še ni sprejet. Zato je tudi med dimnikarji precej negotovosti, saj ne vedo, ali bodo delali po licencah ali s koncesijami in kako bodo sploh poslej opravljali svojo dejavnost.

T- Iz Posavja GORAN ROVAN /

X- Snemalec in montažer Tomi Naglič /

Predstavniki večih civilnih iniciativ že vrsto let opozarjajo, da trenutna zakonodaja koristi zgolj dimnikarskemu lobiju, mu omogoča monopol in zagotavlja visoke cene. Ob tem zatrjujejo, da večina dimnikarskih storitev sploh ni potrebna.
T- IVAN TOMŠE /
X- Vsesplošna civilna pobuda Dimnik, enota Posavje /

»Kot je nepotrebna meritev na malih kurilnih napravah, kot je nepotrebno pregledovanje plinskih naprav in tako naprej. Vse to pregledovanje je malha na mlin dimnikarjem, ki dobro na ta račun, na račun države služijo.« 
Dimnikarji so seveda nasprotnega mnenja. Pravijo da zgolj opravljajo z zakonom določene naloge, med katerimi pregledi kurilnih naprav predstavljajo zgolj petino opravljenega dela, morajo pa dežurati vse dni v letu.
T- ANA JELANČIČ /
X- direktorica Snedim d.o.o. /

»Zdej če koncesij ne bo, bomo pač hodil tam, kjer bomo zaželjeni, kjer to z veseljem opravljamo in kjer nas z veseljem sprejmejo. V tem primeru se bomo rešli tistih, ki nas dejansko psihično maltretirajo in ubijajo in nam dajejo stroške. Ker se ljudje ne zavedajo požarne varnosti in varnosti ljudi in samih zastrupitev in tako naprej in ne dovoljujejo čiščenja.«
V dimnikarskem podjetju Ane Jelančič je zdaj kar 30 zaposlenih. Ker za zdaj še ni jasno, kako bodo delali v bodoče, se seveda bojijo, da bodo morali odpuščati. Skrbi pa jih, da bo zaradi tega še več neočiščenih dimnikov in še več požarov, ki seveda povzročajo veliko škode.

